ФЕДЕРАЛНО МИНИСТАРСТВО ОБРАЗОВАЊА И НАУКЕ

Текући трансфери непрофитним организацијама

Трансфер за област науке од значаја за Федерацију БиХ

**Упутство за попуњавање електронског обрасца финансијског плана**

* У фази пријаве, апликант попуњава само табелу “ФИНАНСИЈСКИ ПЛАН”; табеле “ИЗВЈЕШТАЈ” и “ПЛАН+ИЗВЈЕШТАЈ”, у овој фази, апликант не отвара нити у њих уписује било какве податке;
* Колоне у којим су **већ уписане врсте дозвољених трошкова за сваки поједини програм** (поља **“Б”** и **“Ц”**) **су фиксне** и у њима апликант не може ништа додавати нити мијењати;
* Апликант **обавезно попуњава**:
* **поља “2” и “3”**, уписујући **назив пројекта** и **назив правног или физичког лица које се пријављује**  (корисник средстава), те **носиоца пројекта** и **водитеља пројекта**, гдје је примјењиво;
* **колоне “Д”, “Е” и “Ф”**, уписујући:
* планирану намјену средстава, односно, кратак опис пројектне активности или фазе у којој ће трошак настати;
* назив и опис документа приложеног пријави на основу којег је планиран потребни / назначени износ, као и ознаку тог документа;
* износ планираног трошка, према приложеном обрачуну, предрачуну, понуди или другом доказу о висини траженог износа.
* У колони “Планирана намјена средстава / опис пројектне активности (фазе) у којој трошак настаје” (поље “Д”) укратко се описује конкретна пројектна активност за коју се тражи подршка, напримјер: “*Презентација резултата научног истраживања – учешће на научном скупу, водитељ пројекта*”, или: “*Припрема теренског рада: израда брошуре / упутства за теренско анкетирање - услуга штампе и увеза, ком 10*”, и слично – овисно о конкретном трансферу и програму, пројекту, активностима и дозвољеним трошковима.
* У колону “Назив и опис документа / обрачуна на основу којег је планиран потребни износ и ознака истог у пријави” (поље “Е”), уносе се називи, бројеви и датуми **СВИХ прилога пријави** којим се доказује висина износа потребних за реализацију активности (предрачуни, понуде, потврда организатора о цијени котизације за учешће на скупу или испис са званичне WEB странице, обрачуни трошкова превоза властитим аутомобилом, обрачуни дневница, и сл.). Прилози се нумеришу **у складу с нумерацијом група трошкова** на конкретном програму. Напримјер: ако су путни трошкови у табели означени са “1”, а трошкови превоза са “1.1.” и прилаже се обрачун трошкова горива за превоз до мјеста у којем се врши истраживање, прилог с обрачуном се физички означава са “*1.1.1.*”, и у колони “Е”, описује као: “*1.1.1. Обрачун трошкова превоза: особни аутомобил, гориво: дестинација 1-дестинација 2- дестинација 1”,*  уз израчун по стандардној формули. Ако су трошкови набавке материјала у табели означени са “3”, и прилаже се предрачун за набавку потрошног материјала за потребе пројекта, предрачун се физички означава са “*3.1.*”, и, у колони “Е”, описује као: “3*.1. Предрачун бр. 0005/25 од 10.5.2025., XXX д.о.о.*” **На све прилоге** финансијског плана у физичком облику, стављају се ознаке идентичне ознакама у таблици и прилози се слажу по том редослиједу.

Уколико је број прилога који доказују потребан износ за реализацију одређене пројектне активности већи него број предвиђених редова у табели, апликант може додавати и нове редове у колони “Е” командом “Insert”\_ “Entire Row”, с тим да се редови не додају непосредно изнад редова са збиром трошкова.

* У колону “Износ планираног трошка: према приложеном обрачуну, предрачуну или понуди” уносе се износи који се траже од ФМОН, потребни за реализацију конкретних активности.
* Назив еxцел документа који се доставља Министарству треба садржати ознаку обрасца (напримјер: FP\_5.4.) и назив правног лица, односно, презиме физичког лица које аплицира (напримјер: FP\_5.4.Удруга XXXX).
* Електронска верзија обрасца финансијског плана шаље се истог дана када је пријава послана поштом, односно, достављена лично, на емаил адресу: prijave@fmon.gov.ba.
* Примјер попуњеног обрасца за научно-истраживачке и развојне пројекте може се погледати и преузети на WЕБ страници Министарства.
* Пријаве апликаната који не доставе финансијски план у електронском облику бит ће одбачене као непотпуне и неће се разматрати.
* Уколико достављени обрасци нису комплетно попуњени у електронском или штампаном облику, или се електронска и штампана верзија разликују, пријава ће бити одбачена и неће се разматрати.